Komisijos reglamentas (EB) Nr. 486/2002
2002 m. kovo 18 d.
iš dalies keičiantis Reglamentą (EB) Nr. 2848/98 dėl tam tikrų terminų nustatymo žaliavinio tabako sektoriuje
EUROPOS BENDRIJŲ KOMISIJA,
atsižvelgdama į Europos bendrijos steigimo sutartį,
atsižvelgdama į 1992 m. birželio 30 d. Tarybos reglamentą (EEB) Nr. 2075/92dėl bendro žaliavinio tabako rinkos organizavimo [1] su paskutiniais pakeitimais, padarytais Reglamentu (EB) Nr. 1336/2000 [2], ypač į jo 11 straipsnį,
kadangi:
(1) Nėra Tarybos sprendimo dėl Komisijos pasiūlymo [3], kuriuo siekiama nustatyti didžiausias garantuojamąsias ribas 2002, 2003 ir 2004 m. derliams, 2002 m. derliaus atveju valstybės narės negali laikytis terminų, per kuriuos turi būti išduotos kvotų pažymos augintojams arba terminų, per kuriuos turi būti sudarytos auginimo sutartys, nustatytų 1998 m. gruodžio 22 d. Komisijos reglamente (EB) Nr. 2848/98, nustatančiame išsamias Tarybos reglamento (EEB) Nr. 2075/92 taikymo taisykles dėl priemokų schemos, auginimo kvotų ir konkrečios pagalbos, suteikiamos augintojų grupėms žaliavinio tabako sektoriuje [4], su paskutiniais pakeitimais, padarytais Reglamentu (EB) Nr. 1441/2001 [5]. Todėl šiuos terminus reikėtų nukelti.
(2) Šiame reglamente numatytos priemonės atitinka Tabako vadybos komiteto nuomonę,
PRIĖMĖ ŠĮ REGLAMENTĄ:
1 straipsnis
Reglamento (EB) Nr. 2848/98 55 straipsnis pakeičiamas taip:
"55 straipsnis
1. 2002 m. derliaus atveju, nepaisant 22 straipsnio 3 dalies, kvotos pažymas atskiriems augintojams, nesantiems grupės nariais, ir augintojų grupėms valstybės narės išduoda vėliausiai iki 2002 m. balandžio 30 d.
2. 2002 m. derliaus atveju, nepaisant 10 straipsnio 1 dalies, auginimo sutartys turi būti sudarytos iki 2002 m. liepos 30 d., išskyrus force majeure atvejus."
2 straipsnis
Šis reglamentas įsigalioja trečią dieną po jo paskelbimo Europos Bendrijų oficialiajame leidinyje.
Šis reglamentas yra privalomas visas ir tiesiogiai taikomas visose valstybėse narėse.
Priimta Briuselyje, 2002 m. kovo 18 d.